O **Kokkolan Hermes** é un equipo de hóckey sobre xeo da localidade de Kokkola (Finlandia). Foi fundado en 1953 e actualmente compite na Suomi-sarja, a terceira categoría do hóckey sobre xeo finés. Xoga os seus partidos como local no Kokkolan jäähalli, un pavillón con capacidade para 4 200 espectadores.

O Hermes xogou na Mestis (segunda categoría) durante as primeiras sete tempadas da competición, conseguindo os seus mellores resultados na tempada inaugural e na 2003-04, cando conseguiu dúas medallas de bronce.

Historia
--------

O Hermes de Kokkola foi fundado o 1 de outubro de 1953, logo dunha reunión no Hotel Seurahuone na que os xogadores do GBK e o KVP decidiron uninir os dous equipos, creando o actual club.

Na tempada 1959-60 o equipo debutou na máxima categoría do hóckey sobre xeo finlandés, a SM-sarja. Con todo o paso do equipo pola elite durou moi pouco e ese mesmo ano descendeu logo de gañar tan só dous partidos e empatar un dos 18 que xogou, rexistrando tan só cinco puntos que o afundiron na última posición da clasificación.

Para a tempada 2017-18 o Hermes foi nomeado equipo de cooperación dos Kärpät de Oulu. O principal motivo do acordo foi a quiebra do anterior equipo asociado aos Kärpät, o Hokki de Kajaani, que malia a manter a súa praza na liga logo das eliminatorias pola permanencia de 2017, a súa delicada situación económica levouno á quiebra. Anteriormente mantivera un acordo de asociación co Sport de Vaasa.

En 2024 o Hermes e os Kärpät de Oulu asynkron un acordo de cooperación de dous anos polo que ambos clubs poden intercambiar xogadores entre o equipo da Mestis e o da Liiga.

Pavillón
--------

*Artigo principal**:* Kokkolan jäähalli.
O Kokkolan jäähalli, onde o Hermes xoga os seus partidos como local.
O Hermes xoga os seus partidos como local no Kokkolan jäähalli, un estadio con capacidade para entre 4 200 e 5 220 persoas. Foi construído en 1988 e renovado en 2015. A pista ten unhas dimensións de 28x58 metros, e a altura do teito na pista é de 9 metros.

Xogadores
---------

### Números retirados

Números retirados do Hermes| Nº | Xogador | Posición | Ref. |
| --- | --- | --- | --- |
| **1** | Tapio Salo | G |  |
| **7** | Tuomo "Tomppa" Valavaara | D |  |
| **9** | Eino Pollari | F |  |
| **91** | Jouni Kalliokoski | F |  |
| **23** | Jani Uski | F |  |

Notas
-----

1. ↑  "HISTORIA" (en finés). Kokkolan Hermes Oy. Consultado o 16 de marzo de 2024.
2. ↑  "Championnat de Finlande 1959/60" (en francés). hockeyarchives.info. Consultado o 16 de marzo de 2024.
3. ↑  "Kärpät ja Hermes yhteistyöhön" (en finés). Oulun Kärpät Oy. 22 de xuño de 2017. Arquivado dende o orixinal o 5 de xullo de 20217. Consultado o 16 de marzo de 2024.
4. ↑  "Hermekselle yhteistyösopimus ja kokemusta kokoonpanoon" (en finés). Jatkoaika.com. 2 de xuño de 2015. Consultado o 16 de marzo de 2024.
5. ↑  "KÄRPPIEN JA HERMEKSEN VÄLINEN YHTEISTYÖ SAA JATKOA" (en finés). Kokkolan Hermes Oy. Consultado o 16 de marzo de 2024.
6. ↑  "Jäähallit" (en finés). Cidade de Kokkola. Consultado o 16 de marzo de 2024.
7. ↑  "Kokkolan jäähalli" (en inglés). Ice Stadium Portal. Consultado o 16 de marzo de 2024.
8. ↑  "Tapio Salo" (en inglés). eliteprospects.com. Consultado o 6 de novembro de 2023.
9. 1 2 3 4 5  "HERMES TÄNÄÄN" (en finés). Kokkolan Hermes Oy. Consultado o 6 de novembro de 2023.
10. ↑  "Tuomo Valavaara" (en inglés). eliteprospects.com. Consultado o 6 de novembro de 2023.
11. ↑  "Eino Pollari" (en inglés). eliteprospects.com. Consultado o 6 de novembro de 2023.
12. ↑  "Jouni Kalliokoski" (en inglés). eliteprospects.com. Consultado o 6 de novembro de 2023.
13. ↑  "Jani Uski" (en inglés). eliteprospects.com. Consultado o 6 de novembro de 2023.

Véxase tamén
------------

### Ligazóns externas

* Sitio web oficial *(en finés)*

* Portal:Hóckey sobre xeo
* Portal:Finlandia